Rockabilly



Rockabilly  - musikk, levemåte og klesstil går hånd i hånd. av Anna Guttormsgaard Engh

Rockabilly som klessjanger vokste fram sammen med musikksjangeren mot slutten av 1950-årene. Musikken er en blanding av hillbilly og country (de hvite amerikanernes musikk) og blues (afroamerikanernes musikk). En stil som beskrives som lett å høre på og lett å danse til, som en tidlig utgave av rock´n´roll. Som en kontrast til det rene og pene ble rockabillymusikken en slags opprørsmusikk. Et opprør mot skillet i musikken der de hvite og afroamerikanerne nå kunne blande musikksjangerne og et opprør der ungdom ønsket å løsrive seg som en egen gruppe mennesker, hverken barn eller voksne. Ungdom ønsket å danse, spille egen musikk, drikke øl, kjøre egne biler og kle seg som de ville.

Sangen "Rock around the clock" skrevet av Bill Haley står som oppstarten på rockabillymusikken og ble etterfulgt av mange. Elvis Presley ble kanskje den største og viktige artisten til å gjøre musikkstilen kjent og stor. Rockabilly har også fått et oppsving på verden den siste tiden. Som en egen subkultur har musikksjangeren og klessjangeren igjen blitt en livsstil for mange unge i Norge og verden.

Filmen under viser unge rockabillymusikere fra Sverige der de beskriver både musikken og klesstilen sin og hvorfor de ønsker å være en del av denne kulturen:

media type="youtube" key="GdNVX2vB7Dw" height="315" width="420"

Stilen er lett gjenkjennbar visuelt. Fra utsiden kan det enkelt se ut som om det er strenge regler for hvordan en skal kunne få til å kle seg som en rockabilly, men på nettstedet "the essential rockabilly guide" mener de at det er en misforståelse at reglene er så strenge. Alikevel er det en del typiske visuelle trekk ved hele stilen som en lett kan kjenne igjen; amerikanske biler, skinnjakke, prikkete kjoler og rutete skjorter og brylkrem.
 * Rockabilly som klesstil.**

Typiske visuelle trekk for gutter er skinnjakker, jeans, brylkrem i håret og med en opphevet bakoverlagt lugg, solbriller og gjerne fotografert i forbindelse med amerikanske biler eller i et rockeband. Mens guttene har et meget tøft uttrykk har jentene gjerne et søtere uttrykk der det er viktig å fremheve de kvinnelige formene. Kjoler og skjørt med høyt liv, markert sminke og meget gjennomarbeidet stylet hår. Som tilbehør brukes gjerne et lite skjerf knyttet på toppen av hodet, i halsen eller for å gjøre utringingen tydeligere.

Etter Rockabillystilens renessanse på 1980-tallet og frem til i dag har det blitt laget en rekke filmer der en kan lære hvordan en kopiere denne stilen, selv om nettstedet jeg har skrevet om over mener at det bare er å kle seg som en vil.

Se klipp om hvordan en jente kan ordne håret nedenfor:

media type="youtube" key="_DA8MyoZ1xs" height="315" width="560"

Hvordan lage en rockabilly badedrakt: media type="youtube" key="CQ05GbEs2Po" height="315" width="560"

I Oslo er det bare å ta en tur til Grunerløkka. Der er det et område med klesbutikker, spisesteder, barbersalonger og frisører, parkerte amerikanske biler fra 50-tallet og mennesker kledd i en stil som passer til de typiske visuelle trekkene fra rockabillystilen.
 * Rockabillytrenden i Norge**

Maren Ørstavik skrev en artikkel i Aftenposten januar 2011 der hun har laget en oversikt over hvor en kan finne rockabillystilen i Oslo.



Rockabillystil i Oslo Masteroppgave om Rockabilly Samleside for Rockabilly Rockabilly clothing Rockabilly i Wikipedia - norsk Rockabilly i Wikipedia - engelsk Samleside for Rockabillymusikk Bilder hentet fra flikr.com. Fotograf: Sergione Infuso.
 * Kilder:**